40 करोड़ खर्च करके भी लगा दिए घटिया सबमर्सिबल पंप
जलदायविभागमें बिजली बिल कम करने के नाम पर इंजीनियरों ने 40 करोड़ रु. खर्च कर नए सबमर्सिबल पंप से बदल दिए, लेकिन इनमें से ज्यादातर पंप की एनर्जी एफिशिएंसी कम है तथा ज्यादा बिजली खपत हो रही है। विभाग की जांच में सबमर्सिबल पंप में गड़बड़ी नेगेटिव टोलरेंस मिलने के बावजूद अभी तक नहीं बदला गया है। विभाग को हर माह ज्यादा बिजली का बिल चुकाना पड़ रहा है। अब जांच में आरोपी फर्मों को दुबारा वर्कऑर्डर दिया जा रहा है। वहीं विभाग के चीफ इंजीनियर (प्रशासन) चीफ इंजीनियर (मुख्यालय) ने एक भी आरोपी कंपनी के खिलाफ कार्रवाई नहीं की है। वहीं पूरे मामले को फाइलों में दबाने सेट करने में लगे हुए है।
जलदाय मंत्री किरण माहेश्वरी के निर्देश पर विभाग की क्वालिटी कंट्रोल विंग ने ट्यूबवैल में लगने वाले सबमर्सिबल पंप केबल की जांच करवाई। प्राइवेट एजेंसी से हुई जांच में 5 कंपनियों के पंप और 3 फर्मों की केबल नियमानुसार सही नहीं पाई गई। इन कंपनियों ने पिछले 2 साल में 5000 पंप सप्लाई किए हैं। जांच में क्वालिटी पर सवाल उठने के बावजूद विभाग ने पंप केबल बदलवाने के बजाए फर्मों को 40 करोड़ रुपए का भुगतान कर दिया। दूसरी ओर अधीक्षण अभियंता (क्वालिटी कंट्रोल) के. सी. गोयल का कहना है कि जांच रिपोर्ट चीफ इंजीनियर (मुख्यालय) को भिजवा दी है। उन्हें ही कार्रवाई करनी है। दूसरी ओर चीफ इंजीनियर (मुख्यालय) सी. एम. चौहान का कहना है कि हमने चीफ इंजीनियर (प्रशासन) क्वालिटी कंट्रोल से पूरे मामले की जांच रिपोर्ट मांगी है। उन्होंने ही जांच की थी।
पानीके बिल के बकाया है 485 करोड़ रुपए : जलदायविभाग जनता जल योजना पर बिजली बिल के 485 करोड़ रुपए बकाया है। बिजली कंपनी के इंजीनियरों की ओर से बार-बार नोटिस देने के बावजूद बकाया बिल जमा नहीं हुए। राजस्थान डिस्कॉम्स के चेयरमैन ने दोनों विभागों के अधिकारियों को 31 दिसंबर तक बकाया बिल राशि जमा कराने की मोहलत दी है।
hin_Deva hin_Deva hin_Deva hin_Deva